RESOLUCIÓN do 26 de maio de 2017 pola que se conceden catro bolsas de formación na Dirección Xeral de Comercio e Consumo, convocadas pola Orde do 2 de febreiro de 2017, e se establece a lista de reserva.
Consellería de Economía, Emprego e Industria — III. Outras disposicións — 19/06/2017

Mediante a Orde da Consellería de Economía, Emprego e Industria do 2 de febreiro de 2017 (DOG núm. 34, do 17 de febreiro), establecéronse as bases reguladoras para a concesión de bolsas de formación na Dirección Xeral de Comercio e Consumo e procedeuse á súa convocatoria para o ano 2017.
Unha vez concluído o prazo de presentación de instancias e avaliadas as solicitudes presentadas de acordo cos criterios obxectivos fixados no artigo 12 das bases da convocatoria, a comisión de valoración elevou unha relación de catro persoas propostas para a adxudicación das bolsas e a lista de reserva para o caso de non aceptación ou renuncia dalgunha delas.
En virtude do anterior, e de conformidade co establecido no artigo 14.2 das bases da convocatoria,
Primeiro. Conceder catro bolsas de formación na Dirección Xeral de Comercioe Consumo ás persoas beneficiarias que se relacionan no anexo I desta resolución.
Cada bolsa estará dotada con 1.200 euros brutos por mes.
Segundo. Establecer a lista de reserva, por orde de prelación, que se indica no anexo II desta resolución para o caso de non aceptación ou renuncia dalgunha das bolsas concedidas.
Terceiro. Non admitir as solicitudes presentadas polas persoas que se relacionan no anexo III desta resolución, por non cumpriren cos requisitos indicados.
Cuarto. Desestimar as demais solicitudes presentadas ao abeiro da Orde do 2 de febreiro de 2017 por non cumpriren coas exixencias establecidas no artigo 12 das bases reguladoras (anexo IV).
Quinto. Dispoñer gastos mediante a expedición dos correspondentes documentos contables con cargo ás partidas orzamentarias 09.30.751A.480.0 (formación en materia de comercio) e 09.30.751A.484.0 (cotas sociais para formación en materia de comercio) dos orzamentos xerais da Comunidade Autónoma para o ano 2017, para cada persoa beneficiaria. A contía de cada bolsa calcúlase desde a data de incorporación das persoas bolseiras ata o 30 de decembro de 2017.
Sexto. Os/as bolseiros/as deberán comunicar a súa aceptación ou renuncia no prazo máximo de cinco días hábiles contados desde o seguinte ao da notificación desta resolución.
Despois de transcorrer o dito prazo, se os/as beneficiarios/as non se declararen en ningún sentido, entenderase que aceptan a bolsa.
Así mesmo, no caso de que os/as adxudicatarios/as non acepten a bolsa ou non poidan incorporarse por calquera outro motivo, poderán ser substituídos/as polas persoas que figuren na lista de reserva en función da súa puntuación.
Sétimo. As persoas beneficiarias das bolsas terán as obrigas establecidas no artigo 19 das bases reguladoras da concesión.
Contra esta resolución, que é definitiva na vía administrativa, caberá interpoñer, se é o caso, recurso potestativo de reposición perante esta consellería, no prazo dun mes contado desde o día seguinte ao da súa notificación (artigo 123 e seguintes da Lei 39/2015, do 1 de outubro, do procedemento administrativo común das administracións públicas); ou ben, directamente, recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia na Coruña, no prazo de dous meses contados desde a mesma data (artigos 10 e 46 da Lei 29/1998, do 13 de xullo, reguladora da xurisdición contencioso-adminitrativa), sen prexuízo de que os interesados poidan interpoñer calquera outro recurso que consideren procedente.
Notifíquese esta resolución ás persoas interesadas.
Santiago de Compostela, 5 de xuño de 2017